NORAKSTS

|  |  |
| --- | --- |
| 14.05.2015. | Nr. 6/1 |

######

**JELGAVAS PILSĒTAS ATZINĪBAS ZĪMES PIEŠĶIRŠANA**

(ziņo I.Škutāne)

 **Atklāti balsojot ar 14 balsīm PAR –** I.Jakovels, S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, M.Buškevics, A.Garančs, A.Rāviņš, A.Rublis, A.Tomašūns, J.Strods, R.Šlegelmilhs, **PRET-** nav,  **ATTURAS** – nav,

 Saskaņā ar likuma „Par pašvaldībām” 12.pantu, Jelgavas pilsētas domes 2015.gada 26.marta lēmumu Nr. 4/16 „Par Jelgavas pilsētas atzinības zīmi „Jelgava 750 – Vēstures griežos” un Jelgavas pilsētas domes priekšsēdētāja 2015.gada 21.aprīļa rīkojumu Nr.16-rp „Par atzinības zīmes „Jelgava 750 – Vēstures griežos” piešķiršanas komisijas izveidošanu” un 2015.gada 6.maija Jelgavas pilsētas Atzinības zīmes „Jelgava 750 – Vēstures griežos” piešķiršanas komisijas lēmumu,

**JELGAVAS PILSĒTAS DOME NOLEMJ:**

1. Piešķirt Jelgavas pilsētas atzinības zīmi „Jelgava 750 – Vēstures griežos”:

1.1. **Rutai Kļaviņai**, Invalīdu sporta un rehabilitācijas kluba „Cerība” vadītājai, par ilggadēju ieguldījumu sportā cilvēkiem ar invaliditāti Jelgavas pilsētā un tā popularizēšanā Latvijā un pasaulē;

1.2. **Jānim Stradiņam**, Latvijas Zinātņu akadēmijas Senāta priekšsēdētājam, akadēmiķim, fizikālķīmiķim, zinātņu vēsturniekam, par nozīmīgu ieguldījumu Jelgavas pilsētas vēsturiskā mantojuma izpētē, saglabāšanā un popularizēšanā;

1.3. **Modrim Ziemelim**, pensionāram, par nesavtīgu darbu Jelgavas pilsētas vēsturiskā mantojuma saglabāšanā un aktīvu darbību Jelgavas Latviešu biedrībā;

1.4. **Uldim Rogam**, māksliniekam, par Jelgavas pilsētas popularizēšanu mākslā un ieguldījumu jaunās paaudzes mākslinieku izglītošanā;

1.5. **Līgai Celmai-Kursietei**, diriģentei, komponistei un Jelgavas 4.vidusskolas kora „Spīgo” mākslinieciskajai vadītājai, par augstu profesionālo meistarību, Jelgavas pilsētas vārda popularizēšanu un augstiem sasniegumiem kora mākslā Latvijā un pasaulē;

1.6. **Voldemāram Strīķim**, Latvijas Lauksaimniecības universitātes bijušajam rektoram, Dr.agr.profesoram emeritus, valsts emeritētajam zinātniekam, par mūža ieguldījumu augstākās izglītības nozarē un aktīvu sabiedrisko darbību Jelgavas pilsētā;

1.7. **SIA** **„AKG THERMOTECHNIK LETTLAND”** par ieguldījumu inovatīvas uzņēmējdarbības izveidē un attīstībā, uzņēmuma sociāli atbildīgas politikas īstenošanu un mērķtiecīgu atbalstu izglītībai Jelgavā;

1.8. **Lūcijai Ņefedovai**, Ā.Alunāna Jelgavas teātra režisorei, par mūža ieguldījumu teātra mākslā, Ā.Alunāna Jelgavas teātra attīstībā un nesavtīgu darbu Jelgavas pilsētas labā;

1.9. **Pēterim Dzalbem**, Latvijas Republikas Augstākās tiesas Krimināllietu departamenta priekšsēdētājam, tiesnesim, par tieslietu sistēmas pilnveidošanu un ilggadēju darbu Jelgavas pilsētā, kā arī ieguldījumu jaunās paaudzes juristu izglītošanā;

1.10. **Sarmītei Krastai**, bijušajai Jelgavas pilsētas pašvaldības iestādes „Jelgavas izglītības pārvalde” vadītājai, ilggadējai Latvijas Republikas Izglītības un zinātnes ministrijas valsts inspektorei, par mūža ieguldījumu Jelgavas pilsētas vispārējās izglītības sistēmas izveidē un attīstībā;

1.11. **Dacei Oltei**, Jelgavas pilsētas domes deputātei, Valsts sociālās apdrošināšanas aģentūras Jelgavas reģionālās nodaļas vadītājai, par ilggadēju sabiedriski aktīvu darbu un nesavtīgu ieguldījumu darbā ar senioriem Jelgavas pilsētā.

1. Finanšu nodaļai piešķirt no Jelgavas pilsētas domes 2015.gada apstiprinātā budžeta programmas „Izdevumi no neparedzētiem gadījumiem” 10 063,10 *euro* (desmit tūkstoši sešdesmit trīs *euro* un 10 *centi*) Jelgavas pilsētas domes administrācijai naudas balvu pasniegšanai.
2. Finanšu nodaļai piešķirt no Jelgavas pilsētas domes 2015.gada apstiprinātā budžeta programmas „Izdevumi no neparedzētiem gadījumiem” 3750,00 *euro* (trīs tūkstoši septiņi simti piecdesmit *euro* un 00 *centi*) Jelgavas pilsētas domes administrācijai atzinības zīmju izgatavošanai.

Domes priekšsēdētājs (paraksts) A.Rāviņš

NORAKSTS PAREIZS

Pašvaldības izpilddirektores sekretāre K.Simonova

Jelgavā 2015.gada 14.maijā